**Loyiha-smeta hujjatlarini ishlab chiqish uchun**

**-sonli SHARTNOMA**

**Juma sh. “ \_\_\_ ” \_\_\_\_\_\_\_\_ 2022-yil**

Bundan buyon Buyurtmachi deb ataluvchi “Samarqand viloyat Pastdarg’om tumani “**Obodonlashtirish boshqarmasi**” nomidan nizom asosida ish yurituvchi boshqarma boshlig‘i **Djuraev.B** orqali va bundan buyon Bajaruvchi deb ataluvchi **« \_\_\_\_\_\_\_\_\_\_\_\_\_\_\_\_\_\_\_\_\_\_\_» \_\_\_** nomidan nizom asosida ish yurituvchi direktori **\_\_\_\_\_\_\_\_\_\_\_\_\_\_\_\_\_\_\_\_** orqaliO‘zbekiston Respublikasi qonunlariga asosan quyidagi shartnomani tuzdilar:

**1. Shartnoma predmeti**

1.1. “Bajaruvchi” “Buyurtmachi”ning topshirig‘i bo‘yicha quyidagi loyiha-smeta hujjatlarini ishlab chiqish majburiyatini oladi: **\_\_\_\_\_\_\_\_** dagiPastdarg’om tumani “**Obodonlashtirish boshqarmasining** **№ \_\_\_\_\_\_-sonli yig‘ilish bayoni asosida, Pastdarg'om tumani** Temiryul MFY Shark tongi Ilgor  **kuchasini yo'li joriy ta'mirlash, ishlari uchun loyiha-smeta hujjatlarini** ishlab chiqishni o‘z zimmasiga oladi.

1.2. Mazkur loyiha-smeta hujjatlrini ishlab chiqish shartnoma tomonlar imzolangandan so‘ng G‘aznachilikda ro‘yxatga olingan kundan boshlanadi.

**2. Shartnoma bahosi va to‘lov qoidalari**

2.1. Ishlarni amalga oshirishning shartnoma bahosi QQS bilan **\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘m**ni tashkil qiladi.

2.2 Buyurtmachi shartnomani G‘aznachilik ro‘yxatidan o‘tgan kundan boshlab 10 (o‘n) bank kuni ichida shartnoma bahosining 30 % miqdorida avans to‘lovini amalga oshiradi

2.3. Ishlar qiymatini ko‘paytirishga yyengib bo‘lmaydigan kuch (fors-major) holatlari sabab bo‘lganda yoki ishlar hajmi Buyurtmachi tomonidan o‘zgartirilganda shartnoma bahosi o‘zgartirilishi mumkin.

2.3. Har bir bosqichda (yoki 1-ilovada ko‘rsatilgan ko‘chalar) bajarilgan ishlar uchun joriy moliyalashtirish Buyurtmachi tomonidan tasdiqlangan dalolatnomalar asosida ajratilgan avans mablag‘i miqdori belgilangan foiz doirasida ushlab qolinib amalga oshiriladi.

2.4. Buyurtmachi ishlarni topshirish-qabul qilish oraliq dalolatnomalari imzolangandan so‘ng  
15 bank kuni mobaynida Bajaruvchiga haq to‘lashni o‘z zimmasiga oladi.

2.5. Ishlar qiymati uzil-kesil xisoblanadi va keyinchalik qayta ko‘rib chiqilishi mumkin emas, quyidagi hollar bundan mustasno:

ishlar qiymatini ko‘paytirishga yyengib bo‘lmaydigan kuch (fors-major) holatlari sabab bo‘lganda;

ishlar hajmi Buyurtmachi tomonidan o‘zgartirilganda.

**3. Tomonlar majburiyatlari**

3.1. Bajaruvchi ishlarni dastlabki ma’lumotlar va kelishilgan grafik asosida vaqtida bajarishni, Buyurtmachi bilan bajariladigan ishlarning (bosqichlarning) natijalarini kelishishni o‘z zimmasiga oladi.

3.2. Buyurtmachi ishlarni amalga oshirish uchun zarur bo‘lgan birlamchi ma’lumotlar va materiallarni Bajaruvchiga taqdim qiladi.

3.3. Buyurtmachi shartnomada ko‘zda tutilgan shartlar va tartiblar asosida to‘lovni amalga oshirish, ishlarning shartnomada ko‘rsatilgan hajm va shartlarga muvofiq bajarilishida Bajaruvchiga yordam ko‘rsatish, bajarilgan ishlardan shartnomada ko‘zda tutilgan maqsadlarda foydalanish, Bajaruvchining roziligisiz shartnoma bo‘yicha bajarilgan ishlarni uchinchi shaxsga bermaslik va undagi ma’lumotlarni tarqatmaslikni o‘z zimmasiga oladi.

3.4. Buyurtmachi tomonidan avans to‘lovlari o‘z vaqtida o‘tqazilmagan holda yoki ishni amalga oshirish uchun zarur bo‘lgan birlamchi ma’lumotlar va materiallarni Bajaruvchining talabiga asosan taqdim etmaganida ishlarni boshlash va tugallash muddati ham avans to‘lovi va ma’lumotlar berilishi kechiktirilgan vaqtga qadar uzaytiriladi.

3.5. Ushbu shartnoma bo‘yicha Bajaruvchi o‘z majburiyatlarini sifatsiz bajarsa, kelishilgan qo‘shimcha muddatda, talab qilingan sifat darajasida o‘z hisobidan qaytadan bajaradi.

3.6. Mazkur shartnomaning 2.4-bandi bajarilmagan holda Bajaruvchi buxgalteriya hisob-kitoblarini o‘zaro solishtirish dalolatnomasi yoki bajarilgan ishlarni topshirish-qabul qilish dalolatnomalari asosida undirishga to‘liq haqli.

**4. Ishlarni topshirish va qabul qilish tartibi**

4.1. Ishlar tugagandan so‘ng Bajaruvchi Buyurtmachiga ishlarni topshirish va qabul qilish dalolatnomasi bilan topshiradi.

4.2. Buyurtmachi ishlarni topshirish va qabul qilish dalolatnomasini olgandan so‘ng 10 kun mobaynida ishlarni qabul qilish va Bajaruvchiga imzolangan holda topshirish va qabul qilish dalolatnomasini yoki ishlarni qabul qilmaslikning asoslangan rad javobini yuborishni o‘z zimmasiga oladi.

4.3. Buyurtmachi ishlarni qabul qilmasligining asosli rad javobini bergan holda zarur bo‘lgan qo‘shimcha ishlarning ro‘yxati va ularning bajarilish muddatlarini ko‘rsatgan holda, ikki tomonlama dalolatnoma tuziladi.

4.4. Agar ishlarni bajarilish jarayonida uni davom ettirish maqsadga muvofiq emasligi aniqlansa, tomonlar 5 kun muddat ichida uni to‘xtatish to‘g‘risida bir-birini xabardor qilishi va 15 kun ichida ishlarni davom ettirish maqsadga muvofiq yoki muvofiq emasligi to‘g‘risidagi masalani ko‘rib chiqishi shart. Ishlarning to‘xtatilishi tomonlar uchun O‘zbekiston Respublikasi Fuqarolik kodeksida ko‘zda tutilgan oqibatlar va javobgarlikka olib keladi.

4.5. Tomonlardan biri mazkur shartnomada ko‘zda tutilgan ishlarni to‘xtatish to‘g‘risida yozma xabar bergan vaqt o‘zaro hisob-kitob qilish vaqti hisoblanadi.

1. **Konfidensial ma’lumotlarni himoyalash**

5.1. Ishlar bajarilishi davrida Bajaruvchi o‘zi konfidensial hisoblanadigan ma’lumotlar ishlab chiqqan yoki ularni Buyurtmachidan olgan hollarda ularni himoyalash, oshkor bo‘lishini oldini olish maqsadida tegishli tadbir va choralar ko‘radi.

**6.** **Yengib bo‘lmaydigan kuch (fors-major) holatlari**

6.1. Agar ushbu shartnoma bo‘yicha majburiyatlar qisman yoki to‘liq bajarilmasligi tabiat hodisalari va boshqa yyengib bo‘lmaydigan kuch holatlari natijasida kelib chiqsa va agar bu holatlar mazkur shartnomaning bajarilishiga bevosita ta’sir etsa, tomonlar bunday qisman yoki to‘liq bajarmaslik uchun javobgarlikdan ozod etiladilar.

Mazkur shartnoma bo‘yicha majburiyatlarni bajarish muddati yengib bo‘lmaydigan kuch holatlari amal qilgan, shuningdek ushbu holatlar yuzaga keltirgan vaqtga mutanosib ravishda uzaytiriladi.

6.2. Agar yengib bo‘lmaydigan kuch holatlari yoki ularning oqibatlari bir oydan ko‘p vaqtga cho‘zilsa, u holda Buyurtmachi va Bajaruvchi ishlarni davom ettirish yoki ularni to‘xtatish uchun qanday choralar ko‘rilishini muhokama qiladilar.

6.3. Agar tomonlar ikki oy ichida kelisha olmasalar, u holda tomonlarning har biri shartnoma bekor qilinishini talab qilishga haqlidir.

7**. KORRUPSIYAGA QARShI TALABLAR**

7.1 Taraflar shartnoma tuzishda, shartnomaning amal qilish muddatida va ushbu muddat tugaganidan so‘ng, shartnoma bilan bog‘liq korrupsiyaviy harakatlar sodir qilmaslikka kelishib oladilar.

7.2. Taraflar shartnomadagi korrupsiyaga qarshi qo‘shimcha shartlarda belgilangan korrupsiyaning oldini olish choralarini tan oladi va ularga rioya etilishi bo‘yicha hamkorlikni ta’minlaydilar.

7.3. Har bir taraf shartnoma tuzilgan paytda bevosita o‘zi yoki uning ijroiya organlari, mansabdor shaxslari va xodimlari tomonidan shartnoma bilan bog‘liq munosabatlar yuzasidan qonunga xilof ravishda pul, moddiy qiymatliklar berilmaganligini, shartnoma tuzilishi evaziga norasmiy pul yoki boshqa moddiy qiymatliklar olinishiga yo‘l qo‘yilmaganligini, taklif etilmaganligini, ularni berishga va’da qilinmaganligini, shuningdek moddiy yoki har qanday turdaagi imtiyoz, ustunliklar olinmaganligini (kelajakda bu turdagi harakatlarni amalga oshirishi mumkinligi haqida taassurot qoldirilmaganligini) kafolatlaydi. Taraflar, ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va taraflar nazorati ostidagi boshqa shaxslarning) yuqoridagi harakatlarni sodir etmasligi yuzasidan oqilona choralar ko‘radi.

7.4. Taraflar davlat xizmatchilari, siyosiy partiyalar, shuningdek o‘zlarining ijroiya organlari, mansabdor shaxslari va xodimlari tomonidan har qanday vaqt va shaklda quyidagi harakatlarni bevosita yoki bilvosita (shu jumladan, uchinchi shaxslar orqali)sodir etilishiga yo‘l qo‘ymaydi. Ushbu holat bo‘yicha bir taraf ikkinchi tarafni hamda vakolatli davlat organlarini darhol xabardor qilishi shart.

7.5. Taraflar ularning nazorati ostida bo‘lgan va ular nomidan harakat qiladigan shaxslar tomonidan korrupsiyaga qarshi qo‘shimcha shartlarda belgilangan majburiyatlar buzilganligi holatlari haqida xabar berilganligi uchun ularga tazyiq o‘tkazilmasligini kafolatlaydilar.

7.6. Agar bir tarafga boshqa tarafning korrupsiyaga qarshi qo‘shimcha shartlarning 8.4- va 8.5-bandlarida belgilangan majburiyatlarni buzilishiga yo‘l qo‘yilganligi ma’lum bo‘lib qolsa, ikkinchi tarafni bu haqda zudlik bilan xabardor qilishi va ushbu tarafdan oqilona muddat ichida tegishli choralar ko‘rilishini va amalga oshirilgan ishlar yuzasidan unga xabardor qilishini talab qilishi shart. Tarafning talabi bo‘yicha ikkinchi taraf tomonidan qoidabuzarliklarni bartaraf qilish bo‘yicha oqilona muddat ichida tegishli choralar ko‘rilmagan yoki ko‘rib chiqish natijalari haqida xabardor qilmagan taqdirda, ushbu taraf zararni to‘liq qoplab berishni talab qilishga haqli.

**8. Qo‘shimcha shartlar**

8.1. Bajaruvchi loyihani muddatidan oldin bajargan holda, Buyurtmachi uni mazkur shartnomaning 4-moddasiga asosan qabul qiladi va to‘la to‘lovni amalga oshiradi.

8.2. O‘zaro muloqot yo‘li bilan hal qilinmagan muammolar qonun hujjatlarida o‘rnatilgan tartibda hal qilinadi.

8.3. Shartnomaga tomonlar roziligi asosida, yozma ravishda o‘zgartirishlar va qo‘shimchalar kiritilishi mumkin.

8.4. Bajaruvchi mazkur shartnomada ko‘rsatilgan ishlarni bajarish vaqtida o‘z imkoniyatlaridan kelib chiqib, Buyurtmachini xabardor qilmagan holda uchinchi shaxslarni, jumladan yuridik va jismoniy shaxslarni mustaqil ravishda jalb qilish huquqiga ega.

8.5. Mazkur shartnomaning shartlari shartnoma predmeti bo‘yicha taraflarning shartnoma tuzishidan oldin vujudga kelgan munosabatlariga va Bajaruvchining obyekt bo‘yicha bajargan ishlariga nisbatan qo‘llaniladi.

8.6. Mazkur shartnoma amal qilish davomida yuzaga keladigan tortishuvlar, kelishmovchiliklar, nizolar tomonlar tarafidan o‘zaro muzokara yo‘li bilan hal etiladi.

Kelishuvga kelinmagan taqdirda tortishuvlar, kelishmovchiliklar, nizolar Samarqand shahar iqtisodiy sudida e’tiroz tartibiga rioya qilgan holda, ko‘rib chiqiladi. E’tirozlar yozma ravishda taqdim qilinishi kerak va ularni ko‘rib chiqish muddati e’tiroz bildirilgan tomon olganidan keyin 15 (o‘n besh) kun muddatni tashkil etadi. Mazkur shartnoma bo‘yicha nizo kelib chiqqan hollarda qonunda belgilangan tartibda hal qilinadi.

8.7. Buyurtmachi tomonidan dastlabki to‘lov va ishlarni topshirganda shartlashilgan to‘lov kechiktirilgan har bir kun uchun 0,04 foizi miqdorida penya to‘laydi, bunda penyaning umumiy so‘mmasi shartnoma narxining 10 foizidan oshmasligi lozim.

8.8. Bajaruvchi tomonidan bajarilgan ishlar yoki ko‘rsatilgan xizmatlar muddati kechiktirilganda Buyurtmachiga muddati o‘tkazib yuborilgan har bir kun uchun bajarilmagan ishlar qiymatining 0,04 foizi miqdorida penya to‘laydi, biroq bunda penyaning umumiy so‘mmasi bajarilmagan ishlar qiymatining  
10 foizidan oshmasligi lozim.

8.9. Mazkur shartnoma bilan nazarda tutilmagan taraflarning javobgarligi O‘zbekiston Respublikasining amaldagi qonun hujjatlariga, xususan O‘zbekiston Respublikasi Fuqarolik kodeksiga, «Xo‘jalik yurituvchi subyektlar faoliyatining shartnomaviy – huquqiy bazasi to‘g‘risida»gi O‘zbekiston Respublikasining qonuniga muvofiq belgilanadi.

8.10. Shartnomaga quyidagilar ilova qilinadi:

Loyiha-smeta hujjatlari ishlab chiqiladigan ko‘chalar ro‘yxati

8.11. To‘langan penya yoki jarimalar tomonlarni ushbu shartnoma bo‘yicha o‘z majburiyatlarini bajarishdan ozod qilmaydi.

8.12. Ushbu shartnoma o‘zbek tilida ikki nusxada tuzildi va bir xil yuridik kuchga ega.

8.13 Ushbu shartnoma amal qilish muddati “\_\_” \_\_\_.2022-yildan 31-dekabr 2022-yilgacha

**9.Tomonlarning manzili va hisob raqamlari**

|  |  |  |
| --- | --- | --- |
| **«BUYURTMACHI»**  **Nomi:** Pastdargom tumani Obodonlashtirish boshqarmasi  **Manzili:**  Pastdargom tumani  **Shaxsiy x/r**:401722860182277065200110027  **STIR (INN):**  206852932  **XXTK (OKNX)**:  **Tel/faks:** +99891 187 46 01  Moliya Vazirligi Gaznachiligi  **X/r:** 23402000300100001010  **Bank nomi:** Markaziy bank XKKM Toshkent shahar boshqarmasi  **Manzil:** Samarqand shahar Ko‘ksaroy maydoni,1  **STIR (INN):** 201122919  **MFO:** 00014  **XXTK(OKNX):** 97160  **Imzo: B.Djuraev** |  | **«BAJARUVCHI»**  **Nomi: «** **\_\_\_\_\_\_\_\_\_\_\_\_\_\_\_\_\_\_\_\_\_\_**»  **Manzili:** \_\_\_\_\_\_\_\_\_\_\_\_\_\_\_\_\_\_\_\_\_\_\_  **Bank nomi:** \_\_\_\_\_\_\_\_\_\_\_\_\_\_\_\_\_\_\_\_\_\_  **Xisob rakami:** \_\_\_\_\_\_\_\_\_\_\_\_\_\_\_\_\_\_\_\_\_\_  **MFO:** \_\_\_\_\_ **STIR (INN):** \_\_\_\_\_\_\_\_\_\_  **OKED:**  **Direktor:\_\_\_\_\_\_\_\_\_ \_\_\_\_\_\_\_\_\_\_\_\_** |

***Huquqshunos (Imzo va F.I.SH.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Litsenziya (diplom) № va berilgan sanasi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Imzo qo‘yilgan sana “\_\_\_\_” \_\_\_\_\_\_\_\_\_\_\_\_\_ 2022-y.**